CELEX: 22021D0190
Language: sk
Date: 2018-07-06 00:00:00
Title: Rozhodnutie Spoločného výboru EHP č. 128/2018 zo 6. júla 2018, ktorým sa mení príloha I (Veterinárne a fytosanitárne záležitosti) k Dohode o EHP [2021/190]

25.2.2021   
               
               
                  SK
               
               
                  Úradný vestník Európskej únie
               
               
                  L 67/10
               
            
         ROZHODNUTIE SPOLOČNÉHO VÝBORU EHP
         č. 128/2018
         zo 6. júla 2018,
         ktorým sa mení príloha I (Veterinárne a fytosanitárne záležitosti) k Dohode o EHP [2021/190]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2018/353 z 9. marca 2018, ktorým sa opravuje vykonávacie nariadenie (EÚ) 2017/1145 o stiahnutí z trhu určitých kŕmnych doplnkových látok povolených podľa smerníc Rady 70/524/EHS a 82/471/EHS a zrušujú zastarané ustanovenia, ktorými sa uvedené kŕmne doplnkové látky povoľujú, (1) sa má začleniť do Dohody o EHP.
                  
               
                     (2)
                  
                  
                     Vo vykonávacom nariadení (EÚ) 2018/353 sa uvádza, že nariadenie Komisie (ES) č. 1443/2006 (2) bolo chybne zrušené. Keďže nariadenie Komisie (ES) č. 1443/2006 bolo zrušené rozhodnutím Spoločného výboru EHP č. 194/2017, nariadenie sa má opätovne začleniť do Dohody o EHP.
                  
               
                     (3)
                  
                  
                     Vykonávacím nariadením (EÚ) 2018/353 sa ruší nariadenie Komisie (ES) č. 1459/2005 (3) začlenené do Dohody o EHP, a preto je potrebné odkaz naň v rámci Dohody o EHP vypustiť.
                  
               
                     (4)
                  
                  
                     Toto rozhodnutie sa týka právnych predpisov o krmivách. Právne predpisy o krmivách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (5)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola II prílohy I k Dohode o EHP sa mení takto:
            
                        1.
                     
                     
                        Za bod 1zzx [nariadenie Komisie (ES) č. 1284/2006] sa vkladá tento bod:
                        
                                    „1zzy
                                 
                                 
                                    
                                       32006 R 1443: Nariadenie Komisie (ES) č. 1443/2006 z 29. septembra 2006 o trvalých povoleniach určitých doplnkových látok do krmív a o povoleniach na desať rokov pre kokcidiostatikum (Ú. v. EÚ L 271, 30.9.2006, s. 235), zmenené týmito právnymi predpismi:
                                    
                                                —
                                             
                                             
                                                
                                                   32009 R 0887: nariadenie Komisie (ES) č. 887/2009 z 25. septembra 2009 (Ú. v. EÚ L 254, 26.9.2009, s. 68),
                                             
                                          
                                                —
                                             
                                             
                                                
                                                   32017 R 0353: vykonávacie nariadenie Komisie (EÚ) 2018/353 z 9. marca 2018 (Ú. v. EÚ L 68, 12.3.2018, s. 3).“
                                             
                                          
                              
                  
                        2.
                     
                     
                        V bode 208 [vykonávacie nariadenie Komisie (EÚ) 2017/1145] sa dopĺňa tento text:
                        „,zmenené týmto právnym predpisom:
                        
                                    —
                                 
                                 
                                    
                                       32018 R 0353: vykonávacie nariadenie Komisie (EÚ) 2018/353 z 9. marca 2018 (Ú. v. EÚ L 68, 12.3.2018, s. 3).“
                                 
                              
                  
                        3.
                     
                     
                        Text bodu 1zzp [nariadenie Komisie (ES) č. 1459/2005] sa vypúšťa.
                     
                  
         
            Článok 2
            Znenie vykonávacieho nariadenia (EÚ) 2018/353 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 7. júla 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 6. júla 2018
            
               
                  Za Spoločný výbor EHP
               
               
                  predsedníčka
               
               Oda Helen SLETNES
            
         
         
            (1)  Ú. v. EÚ L 68, 12.3.2018, s. 3.
         
            (2)  Ú. v. EÚ L 271, 30.9.2006, s. 16.
         
            (3)  Ú. v. EÚ L 233, 9.9.2005, s. 8.
         
            (*1)  Ústavné požiadavky neboli oznámené.